ПРИПРЕМА ЗА ЧАС БРОЈ 2

|  |  |
| --- | --- |
| **Наставна тема** | Књижевност |
| **Наставна јединица** | *Првак*, Десанка Максимовић |
| **Тип часа** | Обрада градива |
| **Циљ часа** | Оспособљавање за тумачење књижевноуметничког дела. |
| **Очекивани исходи на крају часа** | На крају часа ученик ће бити у стању да:   * активно слуша и разуме садржај песме; * усмено одговара на постављена питања; * исказује своје мишљење и осећања; * учествује у разговору поштујући уобичајена правила комуникације и пажљиво слуша саговорника. |
| **Наставне методе** | дијалошка, текстуална, монолошка, илустративна |
| **Наставна средства** | Читанка, стр. 12 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Читанке: Којег ђака зову првак? * Ученици одговарају на мотивационо питање а потом и на она питања која наставник може поставити, на пример: Ко те је јутрос пробудио? Ко ти је помогао да се спремиш за школу? ... * Најава наставне јединице. |
| **Главни део часа (30 минута)** |
| * Интерпретативно читање песме. * Разговор о утисцима. * Издвајање и објашњавање непознатих речи. * Анализа песме:  1. Шта жели првак у овој песми? 2. Од кога тражи помоћ? 3. Како ће му помоћи петлић, сунце и мама? 4. Како се осећа дечак из песме *Првак*?  * Разговор се наставља путем задатака у боксу Покажи шта знаш:  1. Опиши како се спремаш за школу. 2. Како си се осећао/осећала првог дана у школи?  * Ученици имају задатак да обоје једно од постављена три лица и на тај начин прикажу расположења и осећања која су доживели првог дана школе. * Ако неко од ученика зна да чита може прочитати песму. |
| **Завршни део часа (10 минута)** |
| * Илустровање песме.   Домаћи задатак: Научити песму напамет. |